Bl-introduzzjoni ta' 5G kapaċi li jiġġenera 2.3 miljun impjieg fl-UE, il-Parlament jemmen li huwa kruċjali li jiġu kkoordinati l-azzjonijiet tal-pajjiżi tal-UE dwar dan Il-Kummissjoni Ewropea ħejjiet pjan ta' azzjoni biex tkun iffaċilitata t-tħejjija tal-5G għall-użu Il-Membri tal-Parlament Ewropew ivvotaw li jappoġġjaw il-pjan fl-1 ta' Ġunju, iżda enfasizzaw li l-koordinazzjoni bejn il-pajjiżi tal-UE hi kruċjali biex jiġi evitat id-dewmien esperjenzat meta ġie introdott il-4G minħabba li ma kienx hemm spettru biżżejjed disponibbli. Il-Membru Pollakk tal-PPE , il-Membru tal-PE responsabbli għat-tmexxija tal-pjan fil-Parlament, wissa: "L-Istati membri jridu jifhmu li jeħtieġ li nevitaw il-frammentazzjoni tad-deċiżjonijiet u tas-soluzzjonijiet jekk irridu niksbu l-objettivi tagħna fir-rigward tal-5G." Huwa saħaq ukoll fuq l-importanza li jiġi faċilitat l-investiment fih: "L-investimenti huma kruċjali għall-ksib tal-objettivi tal-5G. Is-semplifikazzjoni tal-qafas legali, mudelli flessibbli għall-investimenti konġunti u ċ-ċertezza ul- prevedibbiltà fit-tul huma meħtieġa." ara d-dibattitu dwar il-5G fil-plenarja Finanzjament Il-Membri tal-PE qed jitolbu wkoll lill-Kummissjoni biex tfassal strateġija għall-finanzjament tal-5G, li aktarx għandu jinvolvi investiment pubbliku kif ukoll privat. Skont il-Kummissjoni, is-servizzi kummerċjali tal-5G jistgħu jkunu lesti biex jiġu mnedija fl-2020, filwaqt li l-kopertura għaż-żoni urbani u t-toroq u l-linji tal-ferroviji ewlenin tista' tkun lesta sal-2025. L-istrateġija ta' diġitizzazzjoni Fl-1 ta' Ġunju 2017, il-Membri tal-PE adottaw ukoll riżoluzzjoni li fiha talbu lill-Kummissjoni Ewropea tiżviluppa strateġija integrata għad-diġitalizzazzjoni. Il-Membru Ġermaniż tal-Verts/ALE , li kiteb ir-riżoluzzjoni, qal: "Id-diġitalizzazzjoni tista' tgħin biex ittejjeb il-kundizzjonijiet tax-xogħol, u toffri lill-ħaddiema sigħat tax-xogħol aktar favorevoli." Stqarrija tal-istampa tal-Kummissjoni: id-diġitalizzazzjoni tal-industrija Ewropea (19 ta' April 2016) Il-Kummissjoni Ewropea: mill-1G għall-5G Il-Kummissjoni Ewropea: pjan ta' direzzjona għall-5G Tgħarrif L-internet għat-tkabbir, il-kompetittività u l-koeżjoni: Is-soċjetà Ewropea tal-gigabit u l-5G Id-diġitalizzazzjoni tal-industrija Ewropea Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF